**ПРОТОКОЛ № 30**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 28.09.2021 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Александър Лазаров, Константин Тасков, Евгений Трифонов, Ангелина Митова, Галя Гугушева и Димитър Стефанов

Отсъства: Ирина Апостолова

На заседанието присъстват: Антонина Попова - Директор на Дирекция „Атестиране на магистрати“, Полина Петкова - главен експерт-юрисконсулт в отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 26 – т.32

РАЗНИ

1. Обсъждане изготвянето на единни формуляри за атестиране с членовете на Постоянната атестационна комисия към Апелативна прокуратура – София.

*КАК проведе обсъждане с членовете на Постоянната атестационна комисия към Апелативна прокуратура – София относно изготвянето на единни формуляри за атестиране.*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. Да се проведат срещи с членовете и на другите Постоянни атестационни комисии към Апелативните прокуратури в страната, за обсъждане изготвянето на единни формуляри за атестиране, за което да бъдат поканени в следващи заседания на Комисията.

2. Проекти на становища по чл. 169, ал. 1 от ЗСВ във връзка с чл. 55, ал. 1 от Наредба № 1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на кандидатите за заемане на длъжност административен ръководител - районен прокурор на Районна прокуратура - Кърджали, във връзка с открита процедура за избор, който ще се проведе на 06.10.2021 г.

2.1. Проект на становище за притежаваните професионални качества на Петя Георгиева Чотрова - заместник на административния ръководител - заместник-районен прокурор на Районна прокуратура - Кърджали;

2.2. Проект на становище за притежаваните професионални качества на Стоян Ичов Моневски – прокурор в Софийска районна прокуратура .

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1.1. ПРИЕМА становището за притежаваните професионални качества на Петя Георгиева Чотрова - заместник на административния ръководител - заместник-районен прокурор на Районна прокуратура – Кърджали.

2.1.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.1.1. на Петя Георгиева Чотрова - заместник на административния ръководител - заместник-районен прокурор на Районна прокуратура – Кърджали.

2.1.3. ПРЕДОСТАВЯ становището по т. 2.1.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - районен прокурор на Районна прокуратура – Кърджали.

2.2.1. ПРИЕМА становището за притежаваните професионални качества на Стоян Ичов Моневски – прокурор в Софийска районна прокуратура.

2.2.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.2.1. на Стоян Ичов Моневски – прокурор в Софийска районна прокуратура.

2.2.3. ПРЕДОСТАВЯ становището по т. 2.2.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - районен прокурор на Районна прокуратура – Кърджали.

3. Предложение от административния ръководител на Окръжна прокуратура - Плевен за назначаване на Венцислав Данев Фердинандов - прокурор в Специализирана прокуратура, на длъжност „заместник на административния ръководител - заместник-окръжен прокурор" на Окръжна прокуратура - Плевен. *(вх.№ ВСС-10990/14.07.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Венцислав Данев Фердинандов - прокурор в Специализирана прокуратура на длъжност „заместник на административния ръководител - заместник-окръжен прокурор“ на Окръжна прокуратура - Плевен, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

3.2. ВНАСЯ предложението в заседанието на Прокурорската колегия на ВСС, насрочено за 29.09.2021 г., за разглеждане и произнасяне.

4. Предложение от административния ръководител на Окръжна прокуратура - Сливен за оптимизиране щатната численост на органа. *(вх.№ ВСС-8705/09.09.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. Изпраща предложението от административния ръководител на Окръжна прокуратура – Сливен за оптимизиране щатната численост на органа на главния прокурор на Република България, за изразяване на становище.

5. Предложение от административния ръководител на Софийска районна прокуратура за оптимизиране щатната численост на органа. *(вх.№ ВСС-10387/05.07.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. Изпраща предложението от административния ръководител на Софийска районна прокуратура за оптимизиране щатната численост на органа на главния прокурор на Република България, за изразяване на становище.

6. Молба от Ангел Стефанов Атанасов - прокурор в Районна прокуратура - Благоевград, във връзка с обявения, с решение на Прокурорската колегия на Висшия съдебен съвет по протокол № 27/11.09.2019 г. (обн. в ДВ бр. 73/17.09.2019 г.), конкурс за повишаване в длъжност „прокурор“ в окръжните прокуратури. *(вх.№ ВСС-13059/14.09.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. Уведомява Ангел Стефанов Атанасов - прокурор в Районна прокуратура – Благоевград, че Комисията по атестирането и конкурсите към Прокурорската колегия на Висшия съдебен съвет няма правомощия да дава указания по поставените от него въпроси относно обявения, с решение на Прокурорската колегия на Висшия съдебен съвет по протокол № 27/11.09.2019 г. (обн. в ДВ бр. 73/17.09.2019 г.), конкурс за повишаване в длъжност „прокурор“ в окръжните прокуратури. Същите са уредени от разпоредбите на Раздел IIA, чл. 193, ал 3 от Закона за съдебната власт, в Раздел III, чл. 43 и чл. 47 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, както и в § 3 от Преходните разпоредби към Наредба № 1 от 09.02.2017 г.

7. Молба от Пламен Дончев Петков - административен ръководител на Районна прокуратура - Сливница, за преназначаване, на основание чл. 169, ал. 5 от ЗСВ, на длъжност „прокурор“ в Софийска районна прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. Изпраща писмо до Пламен Дончев Петков - административен ръководител на Районна прокуратура – Сливница, дали поддържа молбата си за преназначаване по реда на чл. 169, ал. 5 от ЗСВ, с оглед изразеното несъгласие от министъра на правосъдието по предложението за оптимизиране на районните прокуратури със седалища гр. София и София – област, касаещо и Районна прокуратура – Сливница, както и решението на Пленума на Висшия съдебен съвет по протокол № 16/23.09.2021 г., т. 4, с което предложението е изпратено на Прокурорската колегия на Висшия съдебен съвет, за ново обсъждане.

8. Извлечение от решение на Комисията по правни въпроси към Пленума на Висшия съдебен съвет, по протокол № 20/13.09.2021 г., т. 2, относно Проект на правила за командироване на прокурори и следователи.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ИЗРАЗЯВА положително становище по Проект на правила за командироване на прокурори и следователи.

8.2. Решението да се предостави на Комисия по правни въпроси към Пленума на Висшия съдебен съвет.

9. Заповед на заместника на главния прокурор при Върховна касационна прокуратура, за главен прокурор, за свикване на Общо събрание на следователите от Националната следствена служба, за избор на членове на Комисията по атестирането и конкурсите към Прокурорската колегия на Висшия съдебен съвет. *(вх. № ВСС-13199/17.09.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ ЗА СВЕДЕНИЕ заповедта на заместника на главния прокурор при Върховна касационна прокуратура, за главен прокурор, за свикване на Общо събрание на следователите от Националната следствена служба, за избор на членове на Комисията по атестирането и конкурсите към Прокурорската колегия на Висшия съдебен съвет.

9.2. ВНАСЯ предложението в заседанието на Прокурорската колегия на ВСС, насрочено за 29.09.2021 г., за разглеждане и произнасяне.

10. Извлечение от решение на Комисията по атестирането и конкурсите при Съдийската колегия на Висшия съдебен съвет по протокол № 31/20.09.2021 г., т. Р-11, относно произнасяне по атестирането на кандидатите - участници в конкурс за повишаване в длъжност „съдия“ в апелативните съдилища - наказателно отделение, обявен с решение на Съдийската колегия на Висшия съдебен съвет по протокол № 24/22.06.2021 г. (обн. ДВ, бр. № 53/25.06.2021 г.).

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1.1. ОТКРИВА**, на основание чл. 196, ал. 1, т. 4, вр. чл. 197, ал. 5, т. 1 от ЗСВ, процедура за извънредно атестиране на **Красимир Любомиров Кирилов – прокурор в Софийска градска прокуратура**, допуснат участник в конкурса за повишаване в длъжност „съдия" в апелативните съдилища – наказателно отделение, за периода 25.06.2016 г. – 25.06.2021 г.

10.1.2. ВЪЗЛАГА на постоянната атестационна комисия при Апелативна прокуратура - София, на основание 204, ал. 1 от ЗСВ вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на Красимир Любомиров Кирилов - прокурор в Софийска градска прокуратура, за периода 25.06.2016 г. – 25.06.2021 г. и да направи предложение за комплексна оценка.

**10.2.1. ОТКРИВА**, на основание чл. 196, ал. 1, т. 4, вр. чл. 197, ал. 5, т. 1 от ЗСВ, процедура за извънредно атестиране на **Христо Стоянов Матев – прокурор във Военно-окръжна прокуратура – София**, допуснат участник в конкурса за повишаване в длъжност „съдия" в апелативните съдилища – наказателно отделение, за периода 25.06.2016 г. – 25.06.2021 г.

10.1.2. ВЪЗЛАГА на постоянната атестационна комисия при Военно-апелативна прокуратура, на основание 204, ал. 1 от ЗСВ вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на **Христо Стоянов Матев** – прокурор във Военно-окръжна прокуратура – София, за периода 25.06.2016 г. – 25.06.2021 г. и да направи предложение за комплексна оценка.

*Мотиви: Разпоредбата на чл. 197, ал. 5 от ЗСВ предвижда извършване на извънредно атестиране след приключване на периодичното атестиране, ако от последното периодично атестиране са изминали пет години. Съгласно т. 1 на същата разпоредба, такова атестиране се провежда в случаите на участие на магистрата в конкурс за повишаване или преместване в длъжност.*

*Видно от административната преписка, прокурор Красимир Кирилов и прокурор Христо Матев имат придобит статут на несменяемост и проведени периодични атестирания с приети положителни комплексни оценки „много добра" (Протокол на ВСС № 20 от 15.05.2014 г., съответно Протокол на ВСС № 12 от 12.03.2015 г.). От последните им периодични атестирания са изминали пет години и същите подлежат на извънредно атестиране, на основание чл. 197, ал. 5, т. 1 от ЗСВ, във връзка с участието им в конкурса за повишаване в длъжност „съдия“ в апелативните съдилища - наказателно отделение, обявен с решение на Съдийската колегия на Висшия съдебен съвет по протокол № 24/22.06.2021 г. (обн. ДВ, бр. № 53/25.06.2021 г.).*

11. Извлечение от решение на Комисията по атестирането и конкурсите при Съдийската колегия на Висшия съдебен съвет, по протокол № 31/20.09.2021 г., т. Р-23, относно прекратяване на открита процедура по извънредно атестиране на допуснат участник в конкурса за повишаване в длъжност „съдия“ в административните съдилища, обявен с решение на Съдийската колегия на Висшия съдебен съвет по протокол № 12/13.04.2021 г. (ДВ, бр. № 32/16.04.2021 г.)

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1. ПРЕКРАТЯВА** откритата с решение на Комисията по атестирането и конкурсите по протокол № 25/13.07.2021 г., т. 16 процедура за извънредно атестиране на **Милена Димитрова Славова** - прокурор в Районна прокуратура - Кюстендил.

 *Мотиви:* *Процедурата за извънредно атестиране на прокурор Милена Славова е открита с решение на Комисията по атестирането и конкурсите по Протокол № 25 от 13.07.2021 г., с оглед допускането й до участие в обявения с решение на Съдийската колегия на ВСС по протокол № 12/13.04.2021 г. (обн. ДВ, бр. 32/16.04.2021 г.) конкурс за повишаване в длъжност „съдия" в административните съдилища, и към настоящия момент не е приключена с решение на кадровия орган.*

*Видно от предоставения протокол от 29.07.2021 г. на конкурсната комисия, прокурор Милена Славова не се е явила на предвидения писмен изпит в конкурсната процедура, поради което след проведено заседание конкурсната комисия е взела решение, че за кандидата тази процедура е приключена, тъй като не са изпълнени условията на чл. 192, ал. 2 от ЗСВ*

*С оглед горното Комисията счита, че отпада и основанието за извънредно атестиране на магистрата, тъй като процедурата е открита на основание чл. 196, ал. 1, т. 4 вр. чл. 197, ал. 5, т. 1 от ЗСВ, а именно когато съдия, прокурор или следовател участва в конкурс за повишаване или преместване в длъжност*, *поради което същата следва да бъде прекратена*.

11.2. Да се уведомят Постоянната атестационна комисия към Апелативна прокуратура – София, административния ръководител на Районна прокуратура – Кюстендил и Милена Димитрова Славова - прокурор в Районна прокуратура – Кюстендил, за решението по т. 11.

ЕДИННИ ФОРМУЛЯРИ

12. Оценка по чл. 28, ал. 2 от ЗСВ за дейността на Пламена Цветанова Апостолова - заместник на главния прокурор при Върховна касационна прокуратура, за дейността й като изборен член на Висшия съдебен съвет за периода от 03.10.2017 г. до 22.01.2020 г. *(вх. № ВСС-10421/05.07.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ,** на основание чл. 28, ал. 2 от ЗСВ и чл. 5, ал. 3 от Методиката за оценка дейността на членовете на ВСС, на Главния инспектор и на инспекторите в ИВСС, оценка на Пламена Цветанова Апостолова - заместник на главния прокурор при Върховна касационна прокуратура, за участието й в дейността на Прокурорската колегия, съответна на постигнатото изпълнение на компетентностите на колективния орган по чл. 30, ал. 5 от ЗСВ и чл. 30а от ЗСВ.

**12.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ НА ПЛЕНУМА НА ВСС ДА ПРИЕМЕ,** на основание чл. 28, ал. 2 от ЗСВ и чл. 5, ал. 3 от Методиката за оценка дейността на членовете на ВСС, на Главния инспектор и на инспекторите в ИВСС, оценка на Пламена Цветанова Апостолова - заместник на главния прокурор при Върховна касационна прокуратура, за участието й в дейността на колективния орган, съответна на постигнатото изпълнение на компетентностите на Пленума на ВСС по чл. 30, ал. 2 от ЗСВ.

**12.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ НА ПЛЕНУМА НА ВСС ДА ПРИЕМЕ,** на основание чл. 28, ал. 2 от ЗСВ и чл. 5, ал. 4 от Методиката за оценка дейността на членовете на ВСС, на Главния инспектор и на инспекторите в ИВСС, на Пламена Цветанова Апостолова - заместник на главния прокурор при Върховна касационна прокуратура, крайна оценка за периода, в който е заемала длъжността „изборен член на ВСС", съответна на постигнатото изпълнение на компетентностите и целите и задачите на колективния орган.

*Мотиви: Разпоредбата на чл. 28, ал. 2 ЗСВ предвижда членовете на Висшия съдебен съвет с изтекъл мандат или предсрочно прекратен такъв да получават оценка за дейността си по методика, приета от Висшия съдебен съвет.*

*С решение на ВСС по Протокол № 12 т 06.04.2017 г. е приета методика за оценка дейността на членовете на ВСС, на Главния инспектор и на инспекторите в ИВСС (Методиката).*

*С решение на Пленума на ВСС по Протокол № 7 от 08.03.2018 г. са приети изменения в действащата Методика, включително и относно вида и характера на определяната оценка, като отпада дефинирането й като „положителна" или „отрицателна" такава, а следва словесно да отразява изпълнението на компетентностите на ВСС като колективен орган и обективните данни и факти за участието на съответния изборен член в дейността му.*

*Измененията са влезли в сила предвид изричния текст на новосъздадения параграф 2 от Преходните и заключителните разпоредби, който предвижда, че същите влизат в сила от решението на Пленума на ВСС за приемането им.*

*Видно от административната преписка г-жа Пламена Цветанова е изпълнявал длъжността „изборен член на ВСС" в периода 03.10.2017 г. – 22.01.2020 г. Съобразно изложеното по-горе са налице предпоставките на чл. 28, ал. 2 и чл. 5 от Методиката, поради което Комисията по атестирането и конкурсите предлага приемането на оценка съответна на постигнатото изпълнение на компетенциите, целите и задачите, възложени на Висшия съдебен съвет, базирана на обективните данни и факти за участието на г-жа Цветанова в дейността на колективния орган.*

**12.4. ВНАСЯ** предложението в заседанието на Прокурорската колегия на ВСС, насрочено на 29.09.2021 г., за разглеждане и произнасяне.

*/След проведено гласуване с вдигане на ръка, решението е взето с 11 гласа „за“ и „0“ против/*

13. Извънредно атестиране на Пламена Цветанова Апостолова - заместник на главния прокурор при Върховна касационна прокуратура. *(вх. № ВСС-10421/05.07.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ от извънредно атестиране на Пламена Цветанова Апостолова - заместник на главния прокурор при Върховна касационна прокуратура.

13.2. Предоставя, на основание чл. 205, ал. 1 от ЗСВ, на Пламена Цветанова Апостолова - заместник на главния прокурор при Върховна касационна прокуратура, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

14. Периодично атестиране на Андрей Митков Андреев - прокурор в Специализираната прокуратура. *(вх. № ВСС-4840/15.04.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ от периодично атестиране на Андрей Митков Андреев - прокурор в Специализираната прокуратура.

14.2. Предоставя, на основание чл. 205, ал. 1 от ЗСВ, на Андрей Митков Андреев - прокурор в Специализираната прокуратура, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

15. Извънредно атестиране на Ивайло Борисов Ангелов - следовател в Националната следствена служба.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ от извънредно атестиране на Ивайло Борисов Ангелов - следовател в Националната следствена служба.

15.2. Предоставя, на основание чл. 205, ал. 1 от ЗСВ, на Ивайло Борисов Ангелов - следовател в Националната следствена служба, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

16. Периодично атестиране на Елена Георгиева Кювлиева - прокурор в Софийска районна прокуратура. *(вх. № ВСС-9685/23.09.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - София оценки по специфичните критерии за атестиране на Елена Георгиева Кювлиева - прокурор в Софийска районна прокуратура.

*Мотиви: Комисията по атестирането и конкурсите счита, че в част V, т. 4 „Брой необжалвани прокурорски актове …“, предложената от ПАК оценка „5“ следва да бъде намалена с 1 (една) единица. Видно от данните в част III на ЕФА за периода на атестиране са налице 7 оправдателни присъди спрямо 80 бр. внесени в съда обвинителни актове, както и 9 бр. неуважени протеста от общо внесени 17 бр. По наказателни производства са отменени 11 бр. постановления, което представлява 45,8 % от обжалваните актове от този вид. Броят на оправдателните присъди спрямо внесените в съда обвинителни актове, броят на неуважените протести, както и относителният дял на отменените актове по наказателни производства обосновават оценка „4“ по коментирания количествен по същността си критерий.*

*Оценките по останалите общи и специфични критерии, определени от ПАК при АП - София, следва да бъдат потвърдени.*

*С оглед на изложеното, Комисията по атестирането и конкурсите определя комплексна оценка „Много добра“ - 4.81 на Елена Георгиева Кювлиева - прокурор в Софийска районна прокуратура.*

16.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ от периодично атестиране на Елена Георгиева Кювлиева - прокурор в Софийска районна прокуратура.

16.3. Предоставя, на основание чл. 205, ал. 1 от ЗСВ, на Елена Георгиева Кювлиева - прокурор в Софийска районна прокуратура, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

17. Периодично атестиране на Ивайло Борисов Петров - прокурор в Софийска районна прокуратура. *(вх.№ ВСС-10079/05.10.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Ивайло Борисов Петров - прокурор в Софийска районна прокуратура.

17.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ от периодично атестиране на Ивайло Борисов Петров - прокурор в Софийска районна прокуратура.

17.3. Предоставя, на основание чл. 205, ал. 1 от ЗСВ, на Ивайло Борисов Петров - прокурор в Софийска районна прокуратура, резултатите от атестирането за запознаване.

*/След проведено гласуване с вдигане на ръка, решението е взето с 6 гласа „за“ и „5“ против/*

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

18. Предложение от Георги Колев Георгиев - прокурор в Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“. *(вх.№ ВСС-13035/28.09.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС, ДА ПОВИШИ, на основание чл. 234 от ЗСВ, Георги Колев Георгиев - прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

18.2. ВНАСЯ предложението в заседанието на Прокурорската колегия на ВСС, насрочено за 29.09.2021 г., за разглеждане и произнасяне.

ПРЕДЛОЖЕНИЕ ЗА ПРИДОБИВАНЕ СТАТУТ НА НЕСМЕНЯЕМОСТ

19. Предложение от административния ръководител на Районна прокуратура - Сливница за придобиване статут на несменяемост на Георги Данаилов Дамянов - прокурор в Районна прокуратура - Сливница. *(вх.№ ВСС-13201/17.09.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Георги Данаилов Дамянов - прокурор в Районна прокуратура – Сливница, за периода 07.09.2016 г. – 07.09.2021 г.

19.2. ВЪЗЛАГА на постоянната атестационна комисия при Апелативна прокуратура – София, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

20. Придобиване статут на несменяемост на Николай Иванов Гугушев - прокурор в Окръжна прокуратура - Хасково. *(вх. № ВСС-5223/12.03.2020г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Николай Иванов Гугушев - прокурор в Окръжна прокуратура - Хасково.

20.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Николай Иванов Гугушев - прокурор в Окръжна прокуратура - Хасково.

20.3. ПРЕДЛАГА НА ПРОКУРОРСКАТА КОЛЕГИЯ НА ВСС, Николай Иванов Гугушев - прокурор в Окръжна прокуратура - Хасково, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

20.4. ВНАСЯ предложението в заседание на Прокурорската колегия на ВСС, насрочено за 29.09.2021 г., за разглеждане и произнасяне.

21. Периодично атестиране на Валерия Димитрова Никифорова -Димитрова - прокурор в Районна прокуратура - Варна. *(вх.№ ВСС-2429/11.02.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Валерия Димитрова Никифорова - Димитрова - прокурор в Районна прокуратура – Варна.

21.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Валерия Димитрова Никифорова -Димитрова - прокурор в Районна прокуратура – Варна.

21.3. ВНАСЯ предложението в заседание на Прокурорската колегия на ВСС, насрочено за 29.09.2021 г., за разглеждане и произнасяне.

22. Периодично атестиране на Светлана Николаева Върбанова - прокурор в Районна прокуратура – Варна. *(вх.№ ВСС-4806/25.02.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Светлана Николаева Върбанова - прокурор в Районна прокуратура – Варна.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Светлана Николаева Върбанова - прокурор в Районна прокуратура – Варна.

22.3. ВНАСЯ предложението в заседание на Прокурорската колегия на ВСС, насрочено за 29.09.2021 г., за разглеждане и произнасяне.

23. Извънредно атестиране на Ирина Владимирова Арменова - Янчева - прокурор в Специализираната прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Ирина Владимирова Арменова - Янчева - прокурор в Специализираната прокуратура.

23.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Ирина Владимирова Арменова-Янчева - прокурор в Специализираната прокуратура.

23.3. ВНАСЯ предложението в заседание на Прокурорската колегия на ВСС, насрочено за 29.09.2021 г., за разглеждане и произнасяне.

24. Извънредно атестиране на Свилен Георгиев Цветков - прокурор в Апелативна прокуратура - Велико Търново. *(вх.№ ВСС-8703/27.05.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 4 от ЗСВ, извънредно атестиране на Свилен Георгиев Цветков - прокурор в Апелативна прокуратура - Велико Търново.

24.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Свилен Георгиев Цветков - прокурор в Апелативна прокуратура - Велико Търново.

24.3. ВНАСЯ предложението в заседание на Прокурорската колегия на ВСС, насрочено за 29.09.2021 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

25. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

25.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| № | Съдебен орган  | Магистрат | Длъжност | ДОКЛАДЧИК |
| 1 | СГС | Стефан Емилов Милев  | съдия   | Г. Гугушева |

ДОПЪЛНИТЕЛНИ ТОЧКИ

РАЗНИ

26. Писмо от председателя на конкурсната комисия по конкурса за повишаване в длъжност „следовател“ в Национална следствена служба, обявен се решение на Прокурорската колегия на Висшия съдебен съвет по протокол № 20/02.06.2021 г., във връзка с провеждането на писмен изпит, по реда на чл. 189, ал. 4 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

26.1. Уведомява председателя на конкурсната комисия по конкурса за повишаване в длъжност „следовател“ в Национална следствена служба, обявен с решение на Прокурорската колегия на Висшия съдебен съвет по протокол № 20/02.06.2021 г., че няма пречка писмения изпит по реда на чл. 189, ал. 4 от ЗСВ да се проведе в сградата на Националната следствена служба.

27. Заявление от Пламена Петкова Дичева - Атанасова - и.ф. административен ръководител на Районна прокуратура - Габрово, за отказ от участие в процедурата за избор на административен ръководител - районен прокурор на Районна прокуратура - Габрово, открита с решение на Прокурорската колегия на Висшия съдебен съвет по протокол № 6/17.02.2021г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

27.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕКРАТИ откритата с решение на Прокурорската колегия на Висшия съдебен съвет по Протокол № 06/17.02.2021 г. (обн. ДВ, бр. 17/26.02.2021 г.), процедура за избор на административен ръководител - районен прокурор на Районна прокуратура - Габрово, поради отказ от участие на единствения допуснат кандидат - Пламена Петкова Дичева - Атанасова – изпълняващ функциите „административен ръководител – районен прокурор” на Районна прокуратура - Габрово.

27.1.2. ПРЕДЛАГА НА ПРОКУРОРСКАТА КОЛЕГИЯ НА ВСС, решението по т. 27.1 да се обяви на интернет страницата на ВСС в раздел Важно/ Конкурсни процедури/ Избор на административни ръководители.

27.2. ВНАСЯ предложението към материали по първа точка от дневния ред за заседанието на Прокурорската колегия на ВСС, насрочено за 29.09.2021 г., за разглеждане и произнасяне.

ЕДИННИ ФОРМУЛЯРИ

28. Периодично атестиране на Анита Георгиева Димова - заместник на административния ръководител - заместник-районен прокурор на Районна прокуратура - Благоевград. *(вх.№ ВСС-9193/09.06.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

28.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ от периодично атестиране на Анита Георгиева Димова - заместник на административния ръководител - заместник-районен прокурор на Районна прокуратура - Благоевград.

28.2. Предоставя, на основание чл. 205, ал. 1 от ЗСВ, на Анита Георгиева Димова - заместник на административния ръководител - заместник-районен прокурор на Районна прокуратура - Благоевград, резултатите от атестирането за запознаване.

29. Периодично атестиране на Елена Валериева Станева - Кирова – заместник на административния ръководител – заместник-окръжен прокурор на Окръжна прокуратура - Враца. *(вх.№ ВСС-5332/05.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

29.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Елена Валериева Станева - Кирова – заместник на административния ръководител – заместник-окръжен прокурор на Окръжна прокуратура - Враца.

29.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ от периодично атестиране на Елена Валериева Станева - Кирова – заместник на административния ръководител – заместник-окръжен прокурор на Окръжна прокуратура - Враца.

29.3. Предоставя, на основание чл. 205, ал. 1 от ЗСВ, на Елена Валериева Станева - Кирова – заместник на административния ръководител – заместник-окръжен прокурор на Окръжна прокуратура - Враца, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

30. Периодично атестиране на Весела Стефанова Стоилова - Сагрева – заместник на административния ръководител – заместник-окръжен прокурор на Окръжна прокуратура – Благоевград. *(вх.№ ВСС-4794/25.02.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

30.1. НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура - София оценки по общите критерии за атестиране на Весела Стефанова Стоилова-Сагрева – заместник административен ръководител – заместник окръжен прокурор на Окръжна прокуратура-Благоевград.

*Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част IV, т. 2 „Умение за анализ на правнорелевантните факти " поставената оценка „5" следва да се намали с 1 (една) единица. При извършване на своята преценка ПАК не се е съобразила с конкретно посочени показатели, които касаят качеството на постановените актове, формирането на изводите на атестирания прокурор и тяхната мотивираност.*

*Комисията съобрази основанията за връщане на актовете от съда, които сочат на недостатъчна прецизност при изготвянето им и пропуски при правилната и законосъобразна оценка на относимите факти и обстоятелства в хода на производството:*

*По пр. пр. № № 2226/2016 год. по описа на ОП-Благоевград - обвинителният акт е върнат от съда поради допуснати съществени нарушения, тъй като не са разяснени правата на пострадалите, за да заявят същите дали искат да участват в досъдебното производство, съответно не е предявено разследването на всички пострадали, не са уведомени всички пострадали за постановлението за частично прекратяване на досъдебното производство.*

*По пр. пр. № 1307/2012 год. по описа на ОП-Благоевград – обвинителният акт е върнат от съда поради неизпълнение на изискванията за посочване на всички фактически обективни и субективни признаци на деянията, с какви точно действия са извършени и каква е връзката на действията на обвиняемите с престъпния резултат.*

*По пр. пр. № 2056/2019 год. по описа на ОП-Благоевград - обвинителният акт е върнат от съда поради допуснати съществени процесуални нарушения, т.к. от посочените часове и дати се прави извод, че разпитът на обвиняемото лице е извършен преди предявяване на постановлението за привличане на обвиняем.*

*По пр. пр. № 3792/2014 год. по описа на ОП-Благоевград – обвинителният акт е върнат от съда, т.к. не е посочено от къде произтичат задълженията на подсъдимия, които е нарушил. Съдът е констатирал, че е допуснато смесване на четирите форми на изпълнителното деяние по чл. 219, ал. 1 НК.*

*По пр. пр. № 3888/2016 по описа на ОП-Благоевград – обвинителният акт е върнат от съда, т.к. в обстоятелствената му част не е описано мястото на произшествието, местонахождението и поведението на пострадалия.*

*Преобладаваща част от постановленията за отказ от образуване на досъдебно производство са отменени по реда на инстанционния контрол, поради непълнота на проверката и неизяснена фактическа обстановка, което е довело до необосновани правни изводи и незаконосъобразност на постановения акт. Така например:*

*- по пр. пр. № 627/2015 год. по описа на ОП-Благоевград – АП-София отменя постановлението за отказ от образуване с оглед необходимостта от извършване на обоснована преценка налице ли са достатъчно данни за извършено престъпление след предприемане на допълнителни действия по разследването;*

*- по пр. пр. № 808/2017 год. по описа на ОП-Благоевград – постановлението за отказ е отменено, за изясняване на обстоятелства, относими към казуса;*

*- по пр. пр. № 2069/2018 год. по описа на ОП-Благоевград – постановлението за отказ е отменено, като е указано извършване на допълнителни действия. След което може да бъде направен обоснован извод налице ли са данни за евентуално реализирано престъпление.*

*Аналогично е положението и при отменените постановления по наказателни производства:*

*- по пр. пр. № 3965/2016 год.* *по описа на ОП-Благоевград - две постановления за прекратяване са отменени два пъти на идентични основания – постановени са при анализ на непълни доказателства и са допуснати нарушения свързани с формално и необективно разследване;*

*- по пр. пр. № 5625/2016* *год.* *по описа на ОП-Благоевград – отменено е постановление за прекратяване, като е указано на наблюдаващия прокурор извършване на допълнителни действия по разследването;*

*- по пр. пр. № 3857/2018 по описа на ОП-Благоевград - постановлението за прекратяване е отменено, поради формално и необективно разследване.*

*Изброените по-горе произнасяния на прокурор Стоилова, свързани с необоснованост на правните изводи и недостатъчна мотивираност, сочат както на известна непрецизност при изготвянето на актовете, така и на пропуски при правилната и законосъобразна оценка на относимите факти и обстоятелства в хода на производството, свързани с критерия „Умение за анализ на правно-релевантните факти". Касае се за повтарящи се пропуски и процесуални нарушения, рефлектиращи върху обосноваността на постановените актове, по които магистратът не е обосновал в достатъчна степен разбираемо и мотивирано същите или е налице неправилна и незаконосъобразна преценка по същество.*

*Поради това КАК счита, че оценката по този критерий следва да бъде „4".*

*Оценките по останалите общи и специфични критерии, определени от ПАК при АП - София, следва да бъдат потвърдени.*

*С оглед на изложеното, Комисията по атестирането и конкурсите определя комплексна оценка „Много добра" - 4.81 на Весела Стефанова Стоилова-Сагрева – заместник административен ръководител – заместник окръжен прокурор на Окръжна прокуратура-Благоевград.*

30.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ от периодично атестиране на Весела Стефанова Стоилова - Сагрева – заместник на административния ръководител – заместник-окръжен прокурор на Окръжна прокуратура – Благоевград.

30.3. Предоставя, на основание чл. 205, ал. 1 от ЗСВ, на Весела Стефанова Стоилова - Сагрева – заместник на административния ръководител – заместник-окръжен прокурор на Окръжна прокуратура – Благоевград, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

31. Периодично атестиране на Йордан Петров Петров - прокурор в Софийска районна прокуратура. *(вх. № ВСС-9681/23.09.2020г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

31.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Йордан Петров Петров - прокурор в Софийска районна прокуратура.

31.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ от периодично атестиране на Йордан Петров Петров - прокурор в Софийска районна прокуратура.

31.3. Предоставя, на основание чл. 205, ал. 1 от ЗСВ, на Йордан Петров Петров - прокурор в Софийска районна прокуратура, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

32. Придобиване статут на несменяемост на Илиян Илиев Банков - прокурор в Софийска градска прокуратура. *(вх.№ ВСС-8604/24.08.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

32.1. НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура – София оценки по общите и специфичните критерии за атестиране на Илиян Илиев Банков – прокурор в Софийска градска прокуратура

*Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част IV, т. 2 „Умение за анализ на правнорелевантните факти" поставената оценка „5" следва да се намали с 1 (една) единица. При извършване на своята преценка ПАК не се е съобразила с конкретно посочени показатели, които касаят качеството на постановените актове, формирането на изводите на атестирания прокурор и тяхната мотивираност. В тази част КАК счита, че не са налице основания за поставяне на максимална оценка, предвид основанията, поради които изготвени от прокурор Банков постановления са отменени от контролиращите инстанции.*

*Не са посочени и анализирани основанията за отмяна на актовете, които биха дали възможност да бъде направена преценка за показателите по този качествен критерий. След запознаване с приложените към атестационната преписка актове по преписки и наказателни производства, Комисията констатира, че преобладаващата част от тях са отменени по реда на инстанционния и съдебния контрол, тъй като не са предприети всички необходими действия по разследването, които да изяснена в цялост фактическа обстановка. Т.е. нарушен е принципът, залегнал в чл. 14, ал. 1 НПК, задължаващ прокурора да взема решенията си след обективно, всестранно и пълно изследване на обстоятелствата по преписките. Това от своя страна е довело до необосновани правни изводи, немотивираност и незаконосъобразност на постановения акт. Така например:*

*- по пр. пр. № 338/2015 г. постановеният от прокурор Банков акт е отменен от ВКП, поради непълнота на мотивите и преписката е върната с указания за извършване на допълнителна проверка, с цел изясняване на всички относими факти и обстоятелства. След изпълнение на указанията е образувано досъдебно производство;*

*- по пр.пр.№ 7746/2016 г. постановлението, с което е потвърден акт на СРП за отказ от образуване на ДП, е отменено от ВКП, поради непълнота на извършената проверка;*

*- по пр.пр.№ 5874/2016 г. постановлението за прекратяване на досъдебното производство е отменено от съда два пъти на едно и също основание – не са събрани всички възможни и относими доказателства за пълно и всестранно разследване, поради което и направеният извод за липса на престъпление от общ характер е преждевременен;*

*- по пр.пр.№ 14015/2018 г. съдът е отменил постановлението за прекратяване на досъдебното производство, като са изложени мотиви, че извършените процесуално-следствени действия са с минимално съдържание, което не спомага за изясняване обективно и в пълнота на фактологията по делото, което води до необоснованост на прокурорския акт;*

*- по пр.пр.№ 10478/2019 г. АП-София е отменила постановения от прокурор Банков акт, констатирайки, че направените изводи не кореспондират със събраните по проверката материали, което от своя страна обуславя неправилност и необоснованост на прокурорския акт.*

*Изброените по-горе произнасяния на прокурор Банков, свързани с необоснованост на правните изводи и недостатъчна мотивираност, сочат както на известна непрецизност при изготвянето на актовете, така и на пропуски при правилната и законосъобразна оценка на относимите факти и обстоятелства в хода на производството, свързани с критерия „Умение за анализ на правно-релевантните факти“. Касае се за повтарящи се пропуски и процесуални нарушения, рефлектиращи върху обосноваността на постановените актове, по които магистратът не е обосновал в достатъчна степен разбираемо и мотивирано същите или е налице неправилна и незаконосъобразна преценка по същество.*

*Поради това КАК счита, че оценката по този критерий следва да бъде „4“.*

*В Част V, т. 4 „Брой окончателни съдебни актове, постановени по внесени от атестирания прокурор актове, както и окончателните съдебни актове за връщане на делата за отстраняване на процесуални нарушения, и причините за това; брой уважени протести….“ Комисията счита, че предложената от ПАК оценка „5“ следва да бъде намалена с 1 (една) единица. Този отделно въведен от закона критерий има предимно количествени и статистически измерения и следва да бъде оценяван самостоятелно. Видно от данните в Част III на ЕФА за периода на атестиране са налице 4 върнати от съда досъдебни производства, при общо 73 броя, представляващи 5,5% от общия дял на внесените в съда актове.*

*Налице са и 2 оправдателни присъди, представляващи 3,3 % от общия дял, при общо 61 броя окончателни съдебни актове, постановени по внесени от прокурора актове в съда.*

*За прецизност следва да се отбележи, че през атестационния период прокурор Илиян Банков е подал общо 12 броя протести по всички видове надзори, от които 8 бр. са уважени, а 4 бр. (или 1/3 от тях) не са уважени.*

*При определяне на оценката по този критерий се отчитат горните статистически данни, като броят и процентите на върнатите от съда досъдебни производства, оправдателните присъди и неуважените протести не могат да бъдат игнорирани и определят съответната оценка, която в настоящия случай следва да бъде „4“.*

*Оценките по останалите общи и специфични критерии, определени от ПАК при АП - София, следва да бъдат потвърдени.*

*С оглед на това определя комплексна оценка „Много добра" (4,61) на Илиян Илиев Банков – прокурор в Софийска градска прокуратура.*

32.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ за придобиване статут на несменяемост на Илиян Илиев Банков - прокурор в Софийска градска прокуратура.

32.3. Предоставя, на основание чл. 205, ал. 1 от ЗСВ, на Илиян Илиев Банков - прокурор в Софийска градска прокуратура, резултатите от атестирането за запознаване.

*/След проведено гласуване с вдигане на ръка, решението е взето с 11 гласа „за“ и „0“ против/*

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ